પ્રયત્નપૂવર્‍ક હોય કે જોગાનુજોગ, પણ આ ફિલ્મમાં બીજી કેટલીયે ફિલ્મોની અસર દેખાયા કરે છે. હૉલીવુડની ‘ડમ્બ ઍન્ડ ડમ્બર’ અને આપણી ‘ફિલ્મિસ્તાન’ તો ગણાવી. પાકિસ્તાનમાં બેસીને ભારતની જીતનું જશ્ન મનાવવાની સીક્વન્સ પણ ડિટ્ટો ‘ફિલ્મિસ્તાન’વાળી છે, પરંતુ જૅકી ભગનાણીનો વીઝા-ઇન્ટરવ્યુવાળો સીન સીધો જ ગુજરાતી ફિલ્મ ‘કેવી રીતે જઈશ’ની યાદ અપાવે છે. પાકિસ્તાની રાજકારણી એક દૃશ્યમાં હૉલીવુડની સુપર સટાયરિકલ ફિલ્મ ‘ડિક્ટેટર’ના હીરો સાચા બેરન કોહેનની જેમ વર્તે છે. દુશ્મનદેશમાં ભરાઈ ગયેલા બે નવાણિયાને કાઢવાની મથામણ ગયા વષાર઼્તે આવેલી વિવાદાસ્પદ અંગ્રેજી કૉમેડી ફિલ્મ ‘ધ ઇન્ટરવ્યુ’ને ખો આપે છે, જ્યારે ખોટા પાસર્પોટથી છૂપા વેશે પ્લેનમાં બેસીને બહાર નીકળવાનો આખો ટ્રૅક આપણે હમણાં જ અક્ષયકુમારની ‘બેબી’માં જોયેલો. એ મૂળે હૉલીવુડ ફિલ્મ ‘આર્ગો’ પરથી પ્રેરિત હતો, પરંતુ આ જેટલી ફિલ્મોનાં નામ ગણાવ્યાં એ બધી જ એટલી અફલાતૂન છે કે આ વીક-એન્ડમાં જોઈ પાડશો તો ઘરમાં મસ્ત ફિલ્મ-ફેસ્ટિવલ જેવો માહોલ થઈ જશે.